*Projekts*

LATVIJAS REPUBLIKAS MINISTRU KABINETS

2021. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar Epidemioloģiskās drošības likuma 3. panta otro daļu,

14. panta pirmās daļas 5. punktu, 19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu, 39. panta pirmo un otro daļu,

Covid-19 infekcijas izplatības pārvaldības likuma 4. panta 1., 2., 3., 4., 5., 6.,

7., 8., 9., 10., 11., 12., 13., 14., 15., 16., 17., 18. un 21. punktu, 6.1 panta

otro daļu, 6.3 panta otro daļu, 6.4 panta otro daļu, 6.7 panta pirmo, otro

un trešo daļu, 6.9 panta otro daļu un 10.4 panta trešo daļu

un Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129., 134A nr.) šādu grozījumu un papildināt noteikumus ar 32.14,32.15, 32.16 punktiem šādā redakcijā:

“32.14Izglītības procesā pamatizglītības un vidējās izglītības pakāpē klātienē piedalās izglītojamie ar sadarbspējīgu vakcinācijas vai pārslimošanas sertifikātu, kā arī izglītojamie ar apliecinājumu (papīra vai digitālā formā) par Covid-19 negatīvu testa rezultātu, kurus uzrāda izglītības iestādes atbildīgajai personai.

32.15Pirms 2021./2022. mācību gada sākuma izglītojamie pamatizglītības un vidējās izglītības pakāpē no 2021.gada 23.augusta līdz 2021.gada 30.augustam ierodas izglītības iestādē un veic Covid-19 testu, kuru turpmāk atkārtoti veic atbilstoši Veselības ministrijas algoritmam. Covid-19 testu neveic izglītojamie ar sadarbspējīgu vakcinācijas vai pārslimošanas sertifikātu.

32.16 Izglītības iestādē (izņemot pirmsskolas izglītības iestādes un augstākās izglītības iestādes) Covid-19 testa veikšana notiek sadarbībā ar laboratoriju, kura veic Covid-19 testu. Izglītības iestādei ir tiesības nodot izglītojamo datus (vārds, uzvārds, personas kods, klase (kurss, grupa)) attiecīgajai laboratorijai.”

Ministru prezidents Arturs Krišjānis Kariņš

Izglītības un zinātnes ministre Anita Muižniece

Iesniedzējs:

Izglītības un zinātnes ministre Anita Muižniece

Vizē:

Valsts sekretāra vietniece-

Struktūrfondu departamenta direktore,

valsts sekretāra pienākumu izpildītāja S. Šmīdlere